recursal/SuperWikiNEXT-32B huggingface dataset:
| ***Pagiežingas amžius*** |
| --- |
|  |
|  |
| Pavadinimas | Quella età maliziosa |
| Kilmės šalis |  Italija |
| Režisierius | Silvio Amadio |
| Scenaristas (-ai) | Silvio AmadioPiero Regnoli |
| Vaidina | Gloria Guida |
| Metai | 1975 |
| Žanras | drama |
| Kalba | italų |
| **IMDb įrašas** |

**Pagiežingas amžius** (it.  *Quella età maliziosa*) – 1975 m. Italijoje sukurta drama.

Pagrindiniai aktoriai
---------------------

*Aktorius – vaidmuo*
* Nino Castelnuovo – Napoleonas
* Gloria Guida – Paola
* Anita Sanders – Paolos motina
* Andrea Aureli – Adolfo
* Mimo Palmara – žvejys

Turinys
-------

DĖMESIO: *toliau atskleidžiamos kūrinio detalės*

Nusivylęs savo santuokiniu gyvenimu ir norėdamas pakeisti aplinką, Napoleonas vasarai įsidarbina sodininku. Vykdamas į vietą, autobuse jis susipažįsta su dailia mergina Paola, kuri atvirai mėgina jį suvilioti. Paaiškėja, kad būtent pas jos motiną Napoleonas ir atvyko dirbti. Tarp jo ir motinos netrunka užsimegzti simpatija, tačiau Paola taip pat nelinkusi nusileisti konkurencijoje dėl naujojo pažįstamo...
Pietų Atlanto srovės. Folklando srovė pačiuose pietvakariuose
**Folklando srovė** (kitaip *Folklendo srovė, Malvinų srovė*) – šaltoji srovė Atlanto vandenyne, plūstanti prie pietrytinių Argentinos krantų; Vakarų Vėjų srovės šaka. Teka į šiaurę ir šiaurės rytus nuo Folklando (Malvinų) salų iki La Platos, sudaro platų palaipsniui besisklaidantį srautą. Į rytus nuo La Platos Folklando srovė susilieja su šiltąja Brazilijos srove smarkiai verpetuoja.

Srovės greitis vasarą 0,7–0,9 km/h, žiemą 1,8–2,2 km/h. Vandens temperatūra vasarą 10–12 °C, žiemą 7–8 °C. Druskingumas – 34 ‰. Neša daug ledkalnių.

Šaltiniai
---------

1. ↑  Rimas Žaromskis. *Falklando srovė (Falkland Current), Fòlklando srovė̃, Fòlklendo srovė̃*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004
2. ↑  *Фолклендское\_течение*,Большая советская энциклопедия, T. XXVII (Ульяновск—Франкфорт). – Москва: Советская энциклопедия, 1977
O.F. Mossberg & Sons|  |
| Forma | šeimos bendrovė |
| Pramonė | šaunamųjų ginklų |
| Įkurta | 1919 m. |
| Centrinė būstinė | *North Haven* (Masačiusetsas, JAV) |
| Produkcija | šautuvai, pistoletai jų aksesuarai |
| Tinklalapis | O.F. Mossberg & Sons |

**O.F. Mossberg & Sons**, trumpai *Mossberg* – JAV kompanija, šaunamųjų ginklų gamintoja, besispecializuojanti lygiavamzdžių ir graižtvinių šautuvų, optinių taikiklių ir šaunamųjų ginklų priedų gamyboje. XX a. 5-7 dešimtmečiais gamino ir .22 kalibro taikininius bei sportinius šautuvus.

Istorija
--------

Kompanijos įkūrėjas Oskaras Frederikas Mosbergas (*Oscar Frederick Mossberg*), kilęs iš Švedijos, į JAV atvyko 1886 m. Pradžioje dirbo Iverio Džonsono (*Iver Johnson*) dviračių fabrike. Iš Norvegijos kilęs I. Džonsonas buvo pagarsėjęs jo gamintais revolveriais. 

Palikęs Ivero Džonsono gamyklą, Mosbergas ėmė dirbti gretimo *Hatfield* miesto (Masačiusetsas) mažoje kompanijos „C.S. Shattuck Arms Co." gamykloje valdytoju. Iš čia perėjo į „Stevens", po to – į *New Haven* (Konektikutas) įsikūrusią kompaniją „Marlin-Rockwell". 1919 m. ši kompanija, gaminusi daugiausia kulkosvaidžius, dėl pasibaigusio Pirmojo pasaulinio karo žlugo, tad bedarbis 53 metų O. Mosbergas ėmė galvoti apie savo verslą.

1919 m. O. Mosbergas kartu su savo sūnumis Iveriu ir Haroldu įkūrė kompaniją „O.F. Mossberg and Sons". Pradedant 1919 m. kompanija gamino keturvamzdį .22 LR kalibro pistoletą *Mossberg Brownie*. Po sėkmingo *Brownie* kompanija ėmė gaminti .22 kalibro graižtvinius šautuvus, lygiavamzdžius šautuvus, optinius taikiklius, skirtus sportinei rinkai.

Netrukus kompanija jau gamino stovus šautuvų laikymui, golfo lazdas, automobilinius stovyklautojų namelius (angl. *campers*), burines valtis, tačiau pagrindinis verslas liko šaunamieji ginklai. 

Kompanija iki šių dienų išliko šeimos verslas, tai seniausia šeimos nuosavybėje esanti ginklų gamybos kompanija JAV.

Nuorodos
--------

1. 1 2  „O.F. Mossberg & Sons, Inc.North Haven, CT, United States". Nuoroda tikrinta 2008-05-29.
2. 1 2  „O.F. Mossberg & Sons, Inc". *McRaes BlueBook*. Nuoroda tikrinta 2008-05-29.
3. ↑  „Mossberg International 702 Plinkster". Mossbergintl.com. Suarchyvuotas originalas 2008-09-24. Nuoroda tikrinta 2008-09-13.
4. ↑  O.F Mossberg - A brief history of the early years
5. ↑  „About Mossberg". Suarchyvuotas originalas 2008-06-08. Nuoroda tikrinta 2008-05-29.
Eclipse 500.
**Eclipse 500** – mažas šešiavietis reaktyvinis verslo lėktuvas, sukurtas bendrovės „Eclipse Aviation". Tai vienas iš pirmųjų naujos klasės (angl. *Very Light Jet*, VLJ – labai lengvas reaktyvinis lėktuvas) verslo reaktyvinių lėktuvų. Turi du lengvus „Pratt & Whitney Canada" gamybos PW610F turboventiliatorinius variklius.

Nuo pat sumanymo pradžios šiuo orlaiviu buvo siekiama pradėti naująją mažųjų reaktyvinių lėktuvų ekonomiką, vienu metu atsižvelgiant į įsigijimo ir einamuosius eksploatacijos kaštus dar projektavimo etape. Eclipse modelis siekia užimti bendrosios aviacijos segmente iki jo buvusią laisvą mažų ir pigių reaktyvinių lėktuvų rinką. Iki šiol joje karaliavo dvigubai brangesni ir didesni lėktuvai.

Pirmtakas
---------

Eclipse 500 koncepcijos pirmtakas buvo Williams V-Jet II, kurį „Williams International" užsakymu suprojektavo ir pagamino „Burt Rutan’s Scaled Composites" dar 1997 m. tam, kad išbandytų Williams naująjį FJX-2 turboreaktyvinį variklį. Lėktuvas ir variklis debiutavo 1997 m. Oshkosh Airshow.

Lėktuvas V-Jet II buvo vientisos struktūros su priekin palinkusiais sparnais, V-uodega (galiniu stabilizatoriu), kurios abu kiliai jungėsi su variklių motogondolomis ir su lėktuvo korpusu. Williams neturėjo ketinimų gaminti lėktuvo, tačiau pritraukė daug dėmesio, todėl 1998 m. buvo įkurta „Eclipse Aviation" tolimesniam lėktuvo vystymui ir gaminimui.

Nuorodos
--------

* Gamintojo tinklapis Archyvuota kopija 2015-04-17 iš Wayback Machine projekto.

Išnašos
-------

1. ↑  „What Went Wrong with Eclipse?". *Flying Magazine*. 2009-02-13. Suarchyvuotas originalas 2009-02-13. Nuoroda tikrinta 2009-02-13.
| ***Eliziejus*** |
| --- |
|  |
|  |
| Pavadinimas | Elysium |
| Kilmės šalis | JAV |
| Režisierius | Neill Blomkamp |
| Prodiuseris (-iai) | Neill BlomkampBill BlockSimon Kinberg |
| Scenaristas (-ai) | Neill Blomkamp |
| Kompozitorius | Ryan Amon |
| Vaidina | Matt DamonJodie FosterSharlto CopleyAlice BragaDiego LunaWagner MouraWilliam Fichtner |
| Metai | 2013 |
| Žanras | Mokslinė fantastikaVeiksmo trileris |
| Trukmė | 109 min. |
| Kalba | anglųispanųprancūzųafrikanų |
| Platintojas | TriStar Pictures |
| Biudžetas | 115 mln. JAV dol. |
| Pajamos | 286 140 700 JAV dol. |
| **IMDb įrašas** |

**Eliziejus** (angl. *Elysium*) – 2013 m. amerikiečių distopinis mokslinės fanstastikos veiksmo trileris, kurio scenarijaus autorius, režisierius ir prodiuseris Neill Blomkamp. Pagrindinius vaidmenis atliko Matt Damon, Jodie Foster ir Sharlto Copley. Filmas išleistas 2013 m. rugpjūčio 9 d. Platintojai – „Media Rights Capital" ir „TriStar Pictures".

Filmo veiksmas vyksta nualintoje Žemėje ir prabangioje kosmoso kolonijoje, vadinamoje Eliziejumi. Jame nagrinėjamos politinės ir sociologinės temos, pavyzdžiui, imigracija, gyventojų perteklius, transhumanizmas, sveikatos priežiūra, darbuotojų išnaudojimas, teisingumo sistema ir skirstymas į socialines klases.

Siužetas
--------

DĖMESIO: *toliau atskleidžiamos kūrinio detalės*

2154-ieji metai. Egzistuoja dvi žmonių klasės – turtingieji, gyvenantys naujutėlėje žmonijos sukurtoje Stanfordo toro stiliaus kosminėje stotyje, vadinamoje Eliziejumi, ir likusieji, gyvenantys nuo gyventojų pertekliaus kenčiančioje, nuniokotoje Žemėje.

Gyvenantys Žemėje beviltiškai bando pabėgti nuo planetoje siautėjančių nusikaltimų ir skurdo, jiems taip pat besąlygiškai reikia naujausios medicininės priežiūros pagalbos, kuri prieinama tik turtingiesiems Eliziejaus piliečiams. Tačiau Eliziejaus valdžia nelinkusi pagelbėti ir netgi priima antiemigracijos įstatymą, siekdama apsaugoti savo piliečių prabangųjį gyvenimo būdą. Vienintelis asmuo, galintis atnešti lygybę yra paprastas robotikos fabriko surinkėjas Maksas (akt. Matt Damon), vieno nelaimingo incidento metu apsinuodijęs mirtinu radiacijos kiekiu. Jo gyvybei kybant ant plauko, jis nenoriai prisijungia prie pavojingos misijos, kuri sukiršina jį su Eliziejaus valdžios sekretore Delacourt (akt. Jodie Foster) ir jos vadovaujamu koviniu būriu, bet pavykus įgyvendinti šią misiją, būtų išgelbėta milijonai gyvybių.

Šaltiniai
---------

1. 1 2  „*Elysium* (2013)". *Box Office Mojo*. Amazon.com. 2013-12-17. Nuoroda tikrinta 2013-08-28.
2. ↑  „First Look at Sharlto Copley in Neill Blomkamp's 'Elysium'". Rogue. Suarchyvuotas originalas 2017-12-19. Nuoroda tikrinta 2013-04-10. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  Buchanan, Kyle. „Elysium: Matt Damon's Action Movie for the 99%". Vulture. Nuoroda tikrinta 2013-04-10.
*Kitos reikšmės – Palemonas (reikšmės).*

**Palemonas**|  |
| **Kūrėjas** | Vladas TumasonisMindaugas StrockisPetras SkirmantasOna AleknavičienėLaima GrumadienėAlbertas Gurskas |
| **Savininkas** | VLKK |
| **Komercinis?** | ne |
| **Stilius** | serifinis |
| **Variantai** | 4 |
| **Liet. raidės** | yra |
| **Special. liet. raidės** | yra |

**Palemonas** – originalus lietuviškas šriftas, kuriuo siekiama patenkinti paprastų vartotojų ir lituanistų poreikius. Šriftas buvo sukurtas minint lietuviškos spaudos atgavimo šimtmetį. Šriftas sukurtas lotyniško šrifto pagrindu.

Šriftas pavadintas paminint legendinį Lietuvos kunigaikščių pradininką Palemoną, kuris, pagal XVI amžiuje populiarią teoriją, buvo lietuvių kalbos atsiradimo kaltininkas. Pavadinimas nieko neturi bendro su rytine Kauno miesto dalimi – Palemonu.

Palemonas buvo kuriamas specialiai lietuvių kalbos vartojimui, kad kuo geriau derėtų dažniausiai lietuvių kalboje vartojamų junginių raidės.

Šriftą kūrė šešių žmonių grupė, kuriai vadovavo Vilniaus universiteto matematikos ir informatikos fakulteto docentas daktaras Vladas Tumasonis. Taip pat komandoje dirbo šrifto *Elementa* kūrėjas Mindaugas Strockis, VU docentas daktaras Petras Skirmantas, kalbos istorijos ir dialektologijos skyriaus vyresniosios mokslo darbuotojos daktarė Ona Aleknavičienė, docentė daktarė Laima Grumadienė, Vilniaus Dailės akademijos profesorius Albertas Gurskas.

Autorių kontaktinė informacija
------------------------------

* Doc. dr. V. Tumasonis
* Dr. O. Aleknavičienė
* Doc. dr. L. Grumadienė
* Prof. A. Gurskas Archyvuota kopija 2006-01-10 iš Wayback Machine projekto.

Literatūra
----------

* Aleknavičienė, Ona; Grumadienė, Laima; Gurskas, Albertas; Skirmantas, Petras; Strockis, Mindaugas; Tumasonis, Vladas (2005).  (PDF). *Lietuviškas šriftas Palemonas*. Vilnius: Tautinių bendrijų namai. p. 303. Suarchyvuotas originalas (PDF) 2017-04-25. Nuoroda tikrinta 2018-07-01. `{{cite book}}`: `|archive-url=` neturi pavadinimo (pagalba)
* Aleknavičienė, Ona; Grumadienė, Laima; Gurskas, Albertas; Skirmantas, Petras; Strockis, Mindaugas; Tumasonis, Vladas (2004). „Lituanistinis šriftas Palemonas" (PDF). *Informacijos mokslai*. **31**: 150–170. Suarchyvuotas originalas (PDF) 2021-12-28. Nuoroda tikrinta 2022-02-21.

Nuorodos
--------

* Palemono tinklalapis Archyvuota kopija 2017-10-07 iš Wayback Machine projekto.

Kiti lietuviški šriftai
-----------------------

* Aistika
* Vytis
Pektinas – miltelių formoje
**Pektinas** – struktūrinių polisacharidų kompleksas, aptinkamas sausumos augalų ląstelių sienelėse. Pirmąkart išskirtas ir aprašytas 1825 m. Gaminamas pramoniniu būdu kaip balti ar rusvi milteliai, ir naudojamas kaip tirštiklis uogienėse, želė. Taip pat naudojamas kaip užpildas medikamentuose, saldainiuose, kaip sulčių ir pieno gėrimų stabilizatorius, ir yra maistinių skaidulų šaltinis. Dažniausiai išskiriamas iš citrusinių vaisių.

Biologija
---------

Pektinas aptinkamas augalų ląstelių pirminėse sienelėse ir tarpuląsčiuose, ypač nesumedėjusiose augalo dalyse. Jis sujungia ląsteles tarpusavyje ir suteikia audiniams standumo. Pektino kiekis, sudėtis ir struktūra priklauso nuo augalo rūšies, amžiaus, ir skiriasi tarp atskirų augalo dalių.
Nokstant vaisiams, tarpuląsčiuose esantis pektinas suskaidomas, ląstelės atsiskiria ir vaisius suminkštėja. Panašus procesas vyksta lapų pamatuose augalams metant lapus.
Pektinas priskiriamas tirpioms maistinėms skaiduloms ir mažina cholesterolio kiekį kraujyje.

Šaltiniai
---------

1. ↑  Pornsak Sriamornsak (2003). „Chemistry of Pectin and its Pharmaceutical Uses: A Review". *Silpakorn University International Journal*. **3** (1–2): 206. Suarchyvuotas originalas 2012-06-03. Nuoroda tikrinta 2012-08-27.
Koordinatės: 50°05′18″š. pl. 14°24′13″r. ilg.﻿ / ﻿50.0884°š. pl. 14.4037°r. ilg.﻿ / 50.0884; 14.4037

|  |
| --- |
| Karolio universitetas  ček. *Univerzita Karlova* |
|  |
|  
Įėjimas į universitetą |
| lot. *Universitas Carolina* |
| Įkurtas | 1348 m. |
| Tipas | valstybinis |
| Darbuotojų | 4 057 |
| Studentų | 51 438 |
| Vieta | Praha, Čekija Čekija |
| Svetainė | www.cuni.cz |

**Prahos Karolio universitetas** (ček. *Univerzita Karlova*) – pagrindinis universitetas Čekijoje, Prahoje, šalies prestižiškiausia švietimo įstaiga, vienas seniausių universitetų pasaulyje, įkurtas imperatoriaus Karolio IV 1348 m. Studijuoja daugiau kaip 50 tūkst. studentų, iš kurių 7 tūkst. atvykę iš užsienio.

Pagal „Academic Ranking", tarp pasaulio 17 tūkst. universitetų Karolio universitetas užėmė vietą nuo 201 iki 300 pozicijos. Tai geriausias Čekijos universitetas ir vienas iš geriausių Vidurio ir Rytų Europos universitetų, kurį lenkė tik Maskvos universitetas 74-oje vietoje.

Struktūra
---------

Teisės fakultetas
Barokinė skaitykla
Prahoje bendro Universitetinio miestelio nėra. Akademiniai objektai išsidėstę visame Prahos mieste, o trys fakultetai yra kituose miestuose (du iš jų – Hradec Kralovėje, vienas – Pilzene). Pagrindinis istorinis pastatas, vadinamasis Karolinumas, stūkso senamiestyje. Jame įsikūręs rektoratas ir senatas, taip pat tai yra oficialių akademinių ceremonijų vieta. Universiteto botanikos sodas, kurį prižiūri Mokslo fakultetas, įsikūręs naujamiestyje.

### Fakultetai

* Trys teologijos fakultetai (katalikų, evangelikų ir husitų)
* Šeši medicinos fakultetai (trys iš jų Prahoje, kiti Pilzene ir Hradec Kralovėje bei farmacijos fakultetas)
* Fizikos ir matematikos fakultetas
* Teisės fakultetas
* Filosofijos fakultetas
* Pedagoginis fakultetas
* Socialinių mokslų fakultetas
* Gamtos fakultetas
* Fizinės kultūros ir sporto fakultetas
* Humanitarinių mokslų fakultetas

Ryšiai su Lietuva
-----------------

1380 m. čia studijavo pirmieji studentai iš Lietuvos. 1397 m. universitete įsteigta Lietuvių kolegija, įkurta Jogailos žmonos karalienės Jadvygos.

Pagal akademinių mainų programą „Erasmus" Karolio universitete kasmet studijuoja nuo 20 iki 30 lietuvių studentų. Šiuo metu Filosofijos fakultete, prie Slavistikos ir Rytų Europos studijų katedros veikia Baltistikos centras. Prahoje lietuvių kalba dėstoma jau nuo XIX a.

Šaltiniai
---------

1. 1 2  „Facts and figures（sourced from *Annual Report 2016* and *Annual Financial Report 2016*)". Charles University. Nuoroda tikrinta 2018-04-07.
2. ↑  Chau, Abby (2011-09-20). „QS Intelligence Unit | Eastern Europe and Central Asia in the 2011 QS World University Rankings". Iu.qs.com. Suarchyvuotas originalas 2017-05-31. Nuoroda tikrinta 2014-08-12.
3. ↑  Lietuviškos knygos – Prahos Karolio universiteto Baltistikos centrui Archyvuota kopija 2018-08-15 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Prahos universitetas** – vaizdinė ir garsinė medžiaga  |

* Oficiali svetainė
| *Project CARS 2* |
| --- |
|  |
| Kūrėjas | Slightly Mad Studios |
| Leidėjas | Bandai Namco Entertainment |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | 2017 m. rugsėjo 22 d. |
|
| Žanras (-ai) | Lenktynių |
| Režimas | Vieno žaidėjo Kelių žaidėjų |
|
| Reitingai |  |
| **Platforma** | Microsoft WindowsPlayStation 4Xbox One |
| Versija |  |
| Variklis |  |
| Platinimas |  |
|
| Licencija |  |
| Pirmtakas |  |
| Kitos dalys | Project CARS |
| projectcarsgame.com/ |

**Project CARS 2** – lenktynių žaidimas, kuris pasirodė 2017 m. rugsėjo 22 d. Žaidimą kuria „Slightly Mad Studios" kompanija. Tai antroji serijos dalis – pirmoji Project CARS buvo išleista 2015 m.

Po pirmosios dalies išleidimo kūrėjai ėmėsi planų ruoštis antrajai daliai. 2015 m. birželį studija pradėjo lėšų rinkimo kampaniją. Lėšas skyrę žmonės galėjo gauti įvairių oficialaus forumo papildomų funkcijų, taip pat būti įtraukti į žaidimo kūrimo procesą, pateikti savo nuomonę ir pan. 2017 m. pradžioje kompanija oficialiai paskelbė 2 dalies išleidimo datą. 

„Slightly Mad Studios" teigimu, žaidime bus 182 automobiliai, atstovaujantys 38 skirtingas markes, įvairių lenktynių stilių, 46 lenktynių trasos, turinčios 121 skirtingą išdėstymą. Dauguma trasų buvo kopijuojamos lazeriniu skenavimu. Nauja paros laiko ir oro sistema leidžia keistis sąlygoms atsižvelgiant į metų laiką. Naujas žaidimo fizikos variklis LiveTrack 3.0 trasos savybes, kurios keičiasi pagal oro ir laiko sąlygas, padaro realistiškesnes.

Daugelio žaidėjų režimas internetu patobulintas ir labiau akcentuotas į E-sporto pusę. Nuo šiol žaidime bus nauja reitingavimo sistema, geresnis funkcionalumas ir žaidėjai parenkami pagal jų reitingą.

Kuriant žaidimą kompanija bendradarbiavo su įvairiais automobilių gamintojais ir siekė automobilių valdymą padaryti kuo realistiškesnį. Tuo pačiu buvo pagerinta ir padangų veikimo sistema. 

Ši dalis palaiko virtualios realybės įrenginius, 12K rezoliuciją ir trijų ekranų komplektaciją.

Nuorodos
--------

* Oficiali svetainė

Šaltiniai
---------

1. ↑  Blake, Vikki (8 June 2017). „Project Cars 2 Release Date Announced".
2. ↑  Martin, Chris. „Project Cars 2 release date revealed via new gameplay trailer". Suarchyvuotas originalas 2017-06-28. Nuoroda tikrinta 2017-07-12.
3. ↑  „ANNOUNCING PROJECT CARS 2 – SIGN UP NOW!". Slightly Mad Studios. Suarchyvuotas originalas 2017-07-14. Nuoroda tikrinta 2017-07-12.
4. ↑  „Info - Project CARS 2". Project CARS. Suarchyvuotas originalas 2017-07-08. Nuoroda tikrinta 2017-07-12.
|  |
| --- |
| Rokas Baciuška |
|  |
| Pilietybė | Lietuva Lietuvis |
| Gimė | 1999 m. gruodžio 10 d. (24 metai)Lietuvos vėliava Lietuva, Tauragė |
| Dakaro ralis |
| Komanda | Red Bull Can-Am Factory Team |
| Startai | 3 |
| Vieta | 3 (2024 m. CHALLENGER kategorijoje) |
| Čempiono titulai |
| 2022 m. FIA ralio reido čempionas
2023 m. FIA ralio reido čempionas |

**Rokas Baciuška** (g. 1999 m. gruodžio 10 d. Tauragėje) – profesionalus autosporto lenktynininkas iš Lietuvos. Paskutiniu metu R. Baciuška dalyvauja ralio reido lenktynėse, 2022 m. debiutavo Dakaro ralyje.

Karjera
-------

Savo lenktynininko karjerą R. Baciuška pradėjo 7 metų debiutiuodamas kartingų čempionate. Vėliau R. Baciuška dalyvavo ralio, ralio kroso ir ralio reido čempionatuose. 

2016 m. lenktynininkas debiutavo FIA ralio kroso Europos čempionate bei laimėjo Super1600 klasėje.

2022 m. R. Baciuška debiutavo Dakaro ralyje SxS (T4) kategorijoje. Lietuvis pelnė dvi pergales etapuose bei užėmė 3 vietą SxS kategorijoje. Taip pat R. Baciuška išrinktas geriausiu Dakaro metų naujoku.

Po Dakaro ralio R. Baciuška laimėjo Maroko ralio reido lenktynes bei tapo 2022 m. FIA ralio reido čempionato nugalėtoju.

2023 m. Dakaro ralyje lietuvis buvo gamyklinės „Red Bull Can-Am" komandos nariu. Šiame ralyje lietuvis laimėjo 4 greičio ruožus ir iki paskutinio etapo pirmavo galutinėje įskaitoje, tačiau paskutiniame greičio ruože prarado laiką konkurentams bei liko 2 vietoje.

### Dakaro ralio rezultatai

| Metai | Klasė | Startinis numeris | Automobilis | Vieta |
| --- | --- | --- | --- | --- |
| 2022 | SxS | 414 | Kanada Can-Am Maverick XRS | 3 |
| 2023 | SxS | 400 | Kanada Can-Am Maverick XRS | 2 |
| 2024 | „Challenger" | 300 | Kanada Can-Am Maverick XRS Turbo | 3 |

Nuorodos
--------

* Oficiali svetainė

Šaltiniai
---------

1. ↑  „About me". *rbaciuska.com*. Suarchyvuotas originalas 2023-01-01. Nuoroda tikrinta 2023-01-01. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „Classifications - Super 1600". *Federation Internationale de l'Automobile* (anglų). 2018-10-24. Nuoroda tikrinta 2022-10-09.
3. ↑  Rokas Baciuška – pasaulio čempionas
4. ↑  R. Baciuška Dakare atstovaus „Red Bull" komandai
5. ↑  Paskutinis Dakaro ralio etapas: Kancius finišavo pirmas, trasoje strigęs Baciuška išleido pergalę iš rankų
**SPA** (lot. *sanitas per aqua*; *sanus per aqua*; *solus per aqua* – „sveikata per vandenį") – įvairios sveikatinimo ir grožio procedūrų paslaugos (hidroterapija, masažai) teikiamos SPA centruose, kurortuose.

Pavadinimo kilmė
----------------

Oksfordo žodyne žodis kildinamas nuo Spa miestelio Belgijoje, kurio pavadinimas kildinimas iš valonų kalbos (prancūzų kalbos tarmės Belgijoje) žodžio *Espa*, reiškiančio „fontanas", arba iš su juo susijusio lotyniško žodžio *spagere*, reiškiančio „purkšti, drėkinti, šlakstyti". Populiariojoje kultūroje *SPA* dažnai pateikiamas kaip įvairių lotyniškų frazių, pvz. *sanitas per aqua*; *sanus per aqua*; *solus per aqua* („sveikata per vandenį") sutrumpinimas. Tačiau šitos frazės sugalvotos ne anksčiau kaip XX amžiuje.

Šaltiniai
---------

1. ↑  „SPA paslaugos apibrėžimas | SPA asociacija". *www.spalietuva.lt*. Suarchyvuotas originalas 2018-02-28. Nuoroda tikrinta 2018-02-27. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „spa | Definition of spa in English by Oxford Dictionaries". *Oxford Dictionaries | English*. Suarchyvuotas originalas 2018-02-28. Nuoroda tikrinta 2018-02-27. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  „Apie SPA | SPA asociacija". *www.spalietuva.lt*. Suarchyvuotas originalas 2018-02-28. Nuoroda tikrinta 2018-02-27. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
*Šis straipsnis apie Antigvos ir Barbudos sostinę. Apie miestą Kanadoje skaitykite straipsnyje Sent Džonsas (Kanada).*

| Sent Džonsasangl. *St. John's* |
| --- |
| *Miesto reginys* |
|  |
| 

Sent DžonsasSent Džonsas

17°07′0″ š. pl. 61°51′0″ v. ilg.﻿ / ﻿17.11667°š. pl. 61.85000°r. ilg.﻿ / 17.11667; 61.85000﻿ (Sent Džonsas)Koordinatės: 17°07′0″ š. pl. 61°51′0″ v. ilg.﻿ / ﻿17.11667°š. pl. 61.85000°r. ilg.﻿ / 17.11667; 61.85000﻿ (Sent Džonsas) |
|  |
| Laiko juosta: (UTC-4) |
|  |
| **Valstybė** | Antigvos ir Barbudos vėliava Antigva ir Barbuda |
| **Sala** | Antigva |
|  |
| **Gyventojų** (2018) | 21 000  |
| **Plotas** | 10 km² |
| **Tankumas** (2018) | 2 100 žm./km² |
|  |
|  **Vikiteka** | Sent Džonsas |

**Sent Džonsas** (angl. *Saint John's*) – uostamiestis Karibų salose, Antigvos ir Barbudos valstybės sostinė. 21,0 tūkst. gyventojų (2018). Išsidėstęs šiaurės vakariniame Antigvos salos krante. Tai pagrindinis šalies kurortas ir uostas (daugiausia perplukdoma cukrus, medvilnė, maisto produktai, įrengimai, mediena); didžiausias šalies miestas. Iki 1968 metų uoste galėjo švartuotis tik iki 2 metrų gylio, bet vėliau dugnas buvo pagilintas ir dabar atplaukia laivai ir iki 10,5 m gylio. Už 10 km į šiaurės rytus yra tarptautinis V. K. Berdo oro uostas.

Mieste yra anglikonų katedra, vyriausybės rūmai, augalų stotis, prie miesto – Ožkos kalva (*Goat Hill*) ir Jokūbo tvirtovė (*Fort James*). Taip pat yra muziejus (įkurtas 1854 m.), teismo rūmai (1750).

Istorija
--------

Miestas yra pagrindinis saloje nuo pat jos kolonizavimo 1632 metais. Sent Džonsą ne kartą yra sugriovusios stichinės nelaimės – žemės drebėjimai (1690 ir 1843 m.), gaisras (1769 m.), uraganas (1847 m.). 1981 m. miestas tapo nepriklausomos valstybės sostine. 2004 metais mieste buvo įkurtas universitetas.

Klimatas
--------

Klimatas tropinis, vidutinė temperatūra – 26.9. Drėgnesnis laikotarpis yra tarp rugsėjo ir lapkričio.

Šaltiniai
---------

1. 1 2 3 4  „Sent Džonsas". *www.vle.lt*. Nuoroda tikrinta 2022-09-27.
2. ↑  „СЕНТ-ДЖОНС • Большая российская энциклопедия - электронная версия". *bigenc.ru*. Suarchyvuotas originalas 2022-09-27. Nuoroda tikrinta 2022-09-27. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
Koordinatės: 55°12′10″ š. pl. 26°16′20″ r. ilg.﻿ / ﻿55.20278°š. pl. 26.27222°r. ilg.﻿ / 55.20278; 26.27222

| Ilgys |
| --- |
| Vieta | Švenčionių raj. Lietuva |
| Plotas | 0,175 km² |
| Kranto linijos ilgis | 2,45 km |
| Įteka | Mažežerio upelis |
| Išteka | Mažežerio upelis |

**Ilgys** – ežeras rytų Lietuvoje, Švenčionių rajone, Švenčionių seniūnijoje, 10,5 km į šiaurės rytus nuo Švenčionių. Įeina į Sirvėtos regioninį parką. Ilgis šiaurės – pietų kryptimi 1,07 km, plotis iki 0,31 km. Altitudė 205,8 m. Krantai stačiašlaičiai, apaugę medžiais ir krūmais. Pakrantėse plyti dirbami laukai ir pievos, iš šiaurės prieina Bruktiškės miškas. Per Ilgį iš pietų į šiaurę iš Šiaurio ežero į Možerio ežerą teka Mažežerio upelis (Švento ežero baseinas).

Prie Ilgio įsikūrę kaimai: Adomiškė, Petruškos, kiek toliau į pietus – Stanislavavas.

Šaltiniai
---------

1. ↑  *Ilgys (Švenčionių r. Švenčionių sen. Stanislavavo km.)*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 48
| Sudota |
| --- |
| Vieta | Švenčionių raj. Lietuvos vėliava Lietuva |
| Plotas | 0,171 km² |
| Kranto linijos ilgis | 2,38 km |
| Kilmė | ledyninis |
| Įteka | Mėžis |
| Išteka | Mėžis |
| 

Žemėlapis rodantis  vietą.Sudota

  |
| **Koordinatės** |  55°7′2″ š. pl. 25°58′45″ r. ilg.﻿ / ﻿55.11722°š. pl. 25.97917°r. ilg.﻿ / 55.11722; 25.97917Koordinatės: 55°7′2″ š. pl. 25°58′45″ r. ilg.﻿ / ﻿55.11722°š. pl. 25.97917°r. ilg.﻿ / 55.11722; 25.97917 |

Ištekančio Sudotos upelio pralaida po Vilniaus–Turmanto geležinkeliu.
**Sudota** – ežeras rytų Lietuvoje, Švenčionių rajone, 4,5 km į pietus nuo Švenčionėlių, 0,35 km į rytus nuo Žeimenos upės. Ilgis iš šiaurės vakarų į pietryčius 0,92 km, plotis iki 0,27 km. Altitudė 130,8 m. Krantai žemi, pietryčiuose supelkėję (plyti Dotenėnų pelkė), tik rytinis ir vakarinis krantai aukšti. Apyežerė miškinga (supa Dotenėnų ir Rinkūnų miškai), vietomis plyti laukai.

Pietryčiuose įteka Mėžio upelis, šiaurės vakaruose tas pats upelis išsrūva link Žeimenos upės. Tuoj į šiaurę nuo Sudotos telkšo Sudotėlis.

Prie ežero įsikūrę Sudotos ir Kirdeikiškės kaimai. Tuoj į vakarus nuo ežero eina Vilniaus–Turmanto geležinkelis ir kelias  **4406**  Švenčionėliai–Melagėnai–Sariai , yra Sudotos pilkapynas. Veikia kaimo turizmo sodyba.

Pavadinimas
-----------

Pavadinimo kilmė neaiški. Bandoma sieti su latv. *sudit* („greitai, vikriai eiti, atidžiai ieškoti"), nors neatmestina sąsaja ir su *sudūva* („klampynė, akivaras").

Šaltiniai
---------

1. ↑  *Sudota (ežeras)*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 127
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 318–319
QR kodas lietuviškosios Vikipedijos pagrindiniam puslapiui 
**QR kodas** (angl. *QR code*, pilnas pavadinimas **greito atsakymo kodas** (angl. *Quick Response code*)) – matricos kodas (dviejų dimensijų brūkšninis kodas), 1994 m. sukurtas korporacijos „Denso-Wave" Japonijos automobilių pramonei. QR kodas yra optinė etiketė, sukurta iššifravimui dideliu greičiu. QR kodas naudoja keturis standartinius režimus (skaitmeninis, raidinis skaitmeninis, baitų / dvejetainis ir kandži).

QR kodo sistema išpopuliarėjo už automobilių pramonės ribų dėl spartaus išskaitomumo ir didesnės duomenų talpos lyginant su standartiniais UPC brūkšniniais kodais. Tarp QR kodo panaudojimo sričių yra produktų stebėsena, gaminių identifikacija, laiko stebėsena, dokumentų valdymas ir bendroji rinkodara.

QR kodas susideda iš juodų modulių (kvadratų), išdėstytų kvadratiniame tinkle ant balto fono, kurie gali būti perskaityti vaizdavimo įrenginiu (pavyzdžiui, fotoaparatu) ir perdirbti naudojant Reed-Solomon klaidų taisymą. Kol vaizdas būna tinkamai aiškinamas, reikalingi duomenys yra išgauti iš modelių, esančių vertikalių ir horizontalių komponentų vaizdo.

Šaltiniai
---------

1. ↑  „Infrmacija apie QR kodą (anglų k.)". Denso-Wave. Suarchyvuotas originalas 2012-09-15. Nuoroda tikrinta 2015-11-11. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „QR kodo esminės savybės (anglų k.)". Denso ADC. 2011. Suarchyvuotas originalas 2013-05-12. Nuoroda tikrinta 2015-11-11.
|  |
| --- |
| **Sietlo tarptautinis oro uostas** |
|  |
| IATA: SEA - ICAO: KSEA |
| Parametrai |
| Aerodromo tipas | civilinis |
| Operatorius | Port of Seattle |
| Miestas | Sietlas |
| Aukštis virš jūros lygio | 132 m |
| Koordinatės | 47°26′56″N 122°18′34″W |
| Tinklalapis | portseattle.org/sea-tac |
| Kilimo ir tūpimo takai |
| Kryptis | Matmenys | Danga |
| ilgis (m) | plotis (m) |
| 16L/34R | 3627 |  | betonas |
| 16C/34C | 2873 |  | betonas |
| 16R/34L | 2591 |  | betonas |

**Sietlo Takomos tarptautinis oro uostas** (angl. *Seattle–Tacoma International Airport*; IATA – **ATL**, ICAO – **KATL**) – pagrindinis Sietlo oro uostas, esantis 14 km į pietus nuo miesto. Šis uostas yra didžiausias oro uostas Vašingtono valstijoje ir vienas sparčiausiai augančių oro uostų šalyje. 

2009 m. oro uostu naudojosi 31,3 mln. keleivių. Penki didžiausi Sietlo tarptautinio oro uosto operatoriai buvo „Alaska Airlines" (34,2 %), „Horizon Air" (13,8 %), „Southwest Airlines" (8,9 %), „United Airlines" (7,0 %) ir „Northwest Airlines" (6,4 %). 

2019 m. duomenimis, populiariausios vietinių skrydžių kryptys buvo į Los Andželą, San Fransiską, Ankoridžą, Las Vegasą, Denverį, tarptautinės – į Vankuverį, Seulą, Londoną, Frankfurtą, Dubajų.

Šaltiniai
---------

1. ↑  „Mileage Charts: Starting from SeaTac Airport". Washington State Department of Transportation. Suarchyvuotas originalas 2018-12-06. Nuoroda tikrinta 2019-08-25. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
**Fotokomiksas** (arba „fotonovelė") – vienas iš komikso žanrų, kuriame vietoje piešinių naudojamos nuotraukos. Jie praėjusio amžiaus antroje pusėje buvo populiarūs Italijoje, Ispanijoje, taip pat Lotynų Amerikoje.

Komiksų nuotraukoms dažnai pozuoja realūs žmonės (aktoriai, modeliai, kartais – politikai), interneto memų personažai, taip pat žaislai. Kartais fotokomiksų nuotraukos papildomos piešiniais arba animaciniais personažais.

Istorija
--------

Fotokomikso pavyzdys
Fotokomikso pavyzdys
Fotokomikso pradžia gali būti laikomi 1927m. kuomet JAV bulvarinės spaudos pradžioje mėginta kurti seriją anekdotinių situacijų nuotraukų su „Ziegfeld Follies" parodijų teatro atlikėjais Eddie Cantor ir Frances Upton. Situacijos buvo paimtos iš jų pasirodymų, o ant nuotraukų buvo pridėti žodžių balionai.

1940 m. foto komiksai atsirado Italijoje, kur po dešimtmečio tapo itin populiarūs (vėliau išgarsėjusi aktorė Sophia Loren taip pat buvo šių komiksų modeliu). 1966–69 m. buvo leidžiamas kriminalinis komiksas „Killing". 

7 praėjusio amžiaus dešimtmetyje komiksai ėmė populiarėti Lotynų Amerikoje, ypač Meksikoje. 

1960–65 m. JAV ir Kanadoje humoristines fotosesijas publikavo žurnalas „Help!". Panašias nuotraukas, tik su apsinuoginusiomis moterimis, vėliau ėmė spausdinti žurnalas „National Lampoon". Išpopuliarėjo fotonovelės – knygos minkštais viršeliais, tačiau netrukus fotokomiksai virto tik reklaminiu priedu prie originalaus kūrinio.

Jungtinėje Karalystėje fotokomiksai buvo populiarūs 8 dešimtmetyje (žurnalas „Jackie"), tačiau vėliau susidomėjimas jais nuslopo.

Kurį laiką dar gyvavo ir internetiniai komiksai („Night Zero", „A Softer World"). Šiuo metu programinė įranga, leidžianti prie asmeninių nuotraukų pridėti žodžių balionusir juos įtraukti į pasakojimo maketus, taip pat atgaivino susidomėjimą šia medijos forma.

Šaltiniai
---------

1. ↑  *New York Daily News*, December 13, 1927, p. 32
2. ↑  „The Art of Fotoromanzo on View at Casa Italiana Zerilli Marimo". Nuoroda tikrinta 2016-09-09.
3. ↑  „Italy's Fumetti: Curiously Sophisticated Pulp Comics - Print Magazine" (amerikiečių anglų). 2012-06-19. Suarchyvuotas originalas 2016-11-16. Nuoroda tikrinta 2016-09-09.
4. ↑  Eaton, Kit (2014-05-14). „Transforming Your Photos Into Comic Strips". *The New York Times*. ISSN 0362-4331. Nuoroda tikrinta 2016-09-09.
*Kitos reikšmės – Dumblis.*

Koordinatės: 55°12′15″ š. pl. 25°43′39″ r. ilg.﻿ / ﻿55.20417°š. pl. 25.72750°r. ilg.﻿ / 55.20417; 25.72750

| Duobulis |
| --- |
| Vieta | Švenčionių raj. Lietuva |
| Plotas | 0,163 km² |
| Kranto linijos ilgis | 2,27 km |
| Išteka | bevardis upelis |

**Duobulis** arba **Dumblis** – ežeras rytų Lietuvoje, Švenčionių rajone, Labanoro girioje, 7,5 km į pietvakarius nuo Labanoro. Įeina į Labanoro regioninį parką. Ilgis šiaurės vakarų – pietryčių kryptimi 0,97 km, plotis iki 0,26 km. Altitudė 158,3 m. Krantai žemi, lėkšti, apaugę mišku. Pietryčiuose išteka upelis į Keročio ežerą(Lakajos upės intako Peršokšnos baseinas).

Šiaurvakarine Duobulio pakrante eina kelias  **4428**  Labanoras–Lakaja–Žaugėdai–Joniškis . Šalia įsikūrę Paduobulės ir Šaparnės kaimai.

Šaltiniai
---------

1. ↑  Algirdas Stanaitis. *Dumblis (Švenčionių r.)*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 470
Vladimiras Putinas ir Džordžas V. Bušas pasirašo SORT
Šis straipsnis aprašo **Rusijos tarptautinius santykius** po Sovietų Sąjungos iširimo 1991 m.

Rusija formaliai palaiko diplomatinius santykius su 178 valstybėmis ir 140 ambasadų. Rusijos užsienio politikos klausimus sprendžia Prezidentas, o vykdo užsienio reikalų ministras.

Narystė JTO, bendradarbiavimas su NATO ir ES
--------------------------------------------

Subyrėjus SSRS, Rusijos santykiai su NATO atšilo, tačiau ganėtinai nepastovūs.

Dalyvavimas tarptautinėse organizacijose
----------------------------------------

Rusija yra ESBO ir APEC narė, paprastai lyderė regioninėse organizacijose, tokiose kaip Nepriklausomų valstybių sandrauga, Šanchajaus bendradarbiavimo organizacija, Eurazijos Sąjunga, Kolektyvinio saugumo sutarties organizacija.

Nuorodos
--------

1. ↑  „„News From Russia", Issue No. 4". The Embassy of the Russian Federation in the Republic of India. Suarchyvuotas originalas 2004-12-27. Nuoroda tikrinta 2008-03-24. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Kosachev, Konstantin. „Russian Foreign Policy Vertical". Russia In Global Affairs. Suarchyvuotas originalas 2008-01-21. Nuoroda tikrinta 2008-03-24. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
| **Charles Frank** |
| --- |
| Gimė | 1865 m.Ukmergė, Rusijos imperija |
| Mirė | 1959 m. (~94 metai)Glazgas, Škotija |
| Sutuoktinis (-ė) | Miriam Lipetz |
| Vaikai | Leo FrankArthur FrankMorris FrankHannah Frank |
|  |
| Veikla | Mechanikas, kolekcionierius, verslininkas |

**Čarlzas Frankas** (1865 m. Ukmergėje, Rusijos imperijoje – 1959 m. Glazge, Škotijoje) – Lietuvos žydų kilmės mechanikas, kolekcionierius, verslininkas.

Biografija
----------

Gimė 1865 m. Ukmergėje, 1910 m. emigravo į Glazgą, kur įsidarbino mechaniku. Po kelerių metų vedė Miriam Lipetz ir atidarė fotografijos ir laboratorijų aparatų parduotuvę bei taisyklą. Parduotuvė ir taisykla išaugo į optinių ir mokslui skirtų prietaisų kompaniją Charles Frank Ltd, kuri buvo laikoma viena geriausių Glazgo fotoaparatų parduotuvių ir taisyklų. Č. Frankas buvo optinių prietaisų kolekcionierius, o jo kolekcija tapo viena iš didžiausių istorinių mokslinių prietaisų kolekcija visoje Jungtinėje Karalystėje. Susilaukė keturių vaikų Leo, Arthur, Morris ir skulptorės Hannah Frank. Sūnus Arthur perėmė istorinių prietaisų kolekciją, kurią pardavė įvairiems Škotijos muziejams bei privatiems asmenims.

Nuorodos
--------

* The Frank Family
* Telescope Makers of Note & So Called Telescope Makers of Notariety
* Arthur Frank Collection of Scottish Scientific Instruments Archyvuota kopija 2014-07-25 iš Wayback Machine projekto.

Šaltiniai
---------

1. ↑  Charles Frank (c.1865–1959), Aged 93. artuk.org. Nuoroda tikrinta 2021-11-09.
Koordinatės: 55°16′20″ š. pl. 25°53′30″ r. ilg.﻿ / ﻿55.27222°š. pl. 25.89167°r. ilg.﻿ / 55.27222; 25.89167

| Mekšrinis |
| --- |
| Vieta | Švenčionių raj. Lietuva |
| Plotas | 0,16 km² |
| Kranto linijos ilgis | 1,87 km |
| Kilmė | ledyninis |
| Didžiausias gylis | 6 m |

**Mekšrinis** – ežeras rytų Lietuvoje, Švenčionių rajone, Kaltanėnų seniūnijoje, 7 km į rytus nuo Labanoro, Labanoro girios apsuptyje, šiek tiek į šiaurę nuo Molėtų-Ignalinos plento. Ežeras netaisyklingo trikampio formos su iš šiaurės įsiterpiančiu pusiasaliu. Ilgis iš šiaurės vakarų į pietryčius – 0,64 km, plotis iki 0,41 km. Altitudė 150,6 m. Gylis iki 6 m. Krantai žemi, pietvakariuose pelkėti, apaugę mišku, tik rytinis aukštesnis. Ežeras nenutekantis, priklauso Žeimenos upės intako Kiaunos baseinui.

Kiek atokiau į šiaurės rytus nuo ežero yra Vasiuliškės kaimas.

Šaltiniai
---------

1. ↑  *Mekšrinis (Švenčionių r. Kaltanėnų sen.)*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 43
**Citokinai** – maži baltymai, kurie yra svarbūs ląstelių signalizacijai. Jų išsiskyrimas turi įtakos aplinkinėms ląstelėms. Citokinai dalyvauja autokrininėje signalizacijoje, parakrininėje signalizacijoje ir endokrininės sistemos signalizacijoje kaip imunomoduliatoriai. Jų skirtumai nuo hormonų vis dar yra tiriami. Citokinais gali būti chemokinai, interferonai, interleukinai, limfokinai. Citokinai gaminami įvairių ląstelių, įskaitant imunines ląsteles, pavyzdžiui, makrofagus, B limfocitus, T limfocitus, taip pat endotelio ląsteles, fibroblastus, ir įvairias stromos ląsteles; citokinai gali būti pagaminti daugiau nei iš vienos rūšies ląstelių.

Jie veikia per receptorius, ir yra ypač svarbūs imuninei sistemai; citokinai moduliuoja pusiausvyrą tarp humoralinės ir ląstelių pagrindo imuninės sistemos atsako, ir jie reguliuoja brendimo, augimo ir ypač ląstelių populiacijas. Kai kurie citokinai stiprina arba slopina kitų citokinų veiksmus.

Jie skiriasi nuo hormonų, kurie taip pat yra svarbios ląstelių signalinės molekulės, hormonai cirkuliuoja mažiau įvairios koncentracijos ir yra sudaryti iš specifinių rūšių ląstelių.

Jie yra svarbūs sveikatai ir ligoms, ypač priimant atsaką į infekciją, tai yra imuninės sistemos atsakas į uždegimus, traumas, sepsį, vėžį, ir reprodukciją.

Atradimas
---------

Interferonas-alfa, interferonas I tipo, 1957 m. buvo nustatyti kaip baltymai, kuriuose įsiterpia virusų replikacijos. Interferono-γ veikla (vienintelis interferono II tipo klasės narys) buvo aprašyta, 1965 m.; tai buvo pirmasis nustatytas limfocitų mediatorius.

1969 m. Dudley Dumonde siūlomas terminas „lymphokine" apibūdina baltymų išsiskyrimą iš limfocitų ir  baltymų, gautų iš makrofagų ir monocitų kultūra buvo vadinama „monokines". Kai mokslininkai išsiaiškino daugiau, buvo suprasta, kad šie baltymai  buvo dalis platesnės klasės baltymų, dalyvaujančių savigynoje, ir turėtų būti vadinamas citokinais.

Skirtumas nuo hormonų
---------------------

Paprastai hormonai cirkuliuoja 10-9 M koncentracija. Priešingai, kai kurie citokinai cirkuliuoja 10-12 M koncentracija, kuri gali padidėti iki 1000 kartų traumos ar infekcijos metu. Beveik visi citokinai, o ypač endo/epitelio ląstelės yra stiprūs gamintojai, priešingai, hormonai, pvz. insulinas, yra išskiriami iš atskirų liaukų. Tačiau reikia daugiau mokslinių tyrimų šioje srityje.

Šaltiniai
---------

1. ↑  „Cytokine" in John Lackie.
2. ↑  „Cytokine" in Stedman’s Medical Dictionary, 28th ed.
3. ↑  Horst Ibelgaufts.
4. ↑  Alexander G. Izaguirre.
5. ↑  Cannon JG (December 2000). „Inflammatory Cytokines in Nonpathological States". *News in Physiological Sciences*. **15** (6): 298–303. doi:10.1152/physiologyonline.2000.15.6.298. PMID 11390930.
Sinajaus pusiasalis. Rytuose – Akabos įlanka, vakaruose – Sueco įlanka
**Akabos įlanka** (arabų k.: خليج العقبة *Khalyj al-'Aqabah*) arba ***Elato įlanka*** (hebrajų k.: מפרץ אילת *Mifrahtz Eilat*) yra Raudonosios jūros įlanka. Įsiterpusi tarp Sinajaus pusiasalio vakaruose ir Arabijos pusiasalio rytuose. Įlankos pakrantėse yra Egipto, Izraelio, Jordanijos ir Saudo Arabijos valstybės. Plotis iki 24 km. Ilgis 160 km. Gylis iki 1829 m. Su Raudonąja jūra jungiasi Tirano sąsiauriu. Svarbiausi pakrančių miestai ir uostai: Taba (Egipte), Elatas (Izraelyje), Akaba (Jordanijoje). Jūroje – gausios koralų kolonijos.

Turizmas
--------

Raudonosios jūros koralas ir jūrinės žuvys
Akabos įlanka yra viena populiariausių vietų nardymui pasaulyje. Eilato pakrantėje (besitęsianti 11 km) per metus yra atliekama apie 250 000 nardymų. Nardymas šiame regione sudaro 10% pajamų iš turizmo.

Bioįvairovė
-----------

Įlankoje yra aptinkami banginiai, orkos, delfinai, diugoniai ir bangininiai rykliai.

Taip pat skaitykite
-------------------

* Džaufo emyratas/Tabuko emyratas
* Akabos muchafaza
* Pietų Sinajaus muchafaza

Šaltiniai
---------

1. ↑  Artificial Reefs and Dive Tourism in Eilat, Israel. Dan Wilhelmsson, Marcus C. Öhman , Henrik Ståhl and Yechiam Shlesinger. Ambio, Vol. 27, No. 8, Building Capacity for Coastal Management (Dec. 1998), pp. 764–766 Published by: Allen Press on behalf of Royal Swedish Academy of Sciences. the United Nations Environment Programme. Nuoroda tikrinta on December 17. 2014
2. ↑  Sciara di N.G. Smeenk C. Rudolph P. Addink M. Baldwin R. Cesario A. Costa M. Feingold D. Fumagalli M. Kerem D. Goffman O. Elasar M. Scheinin A. Hadar N.. 2014. Summary review of cetaceans of the Red Sea.
3. ↑  „Dugongs in the Red Sea and Gulf of Aden". *unep.ch*. Suarchyvuotas originalas 2016-01-28. Nuoroda tikrinta 2017-04-02.
**GameRankings**| [[Image:{{{paveikslėlis}}}|{{{pavdydis}}}px]] |
| **Pavadinimas** | GameRankings |
| **Savininkas** | CBS Interactive |
| **Kūrėjas** | Scott Bedard |
| **Komercinė?** | Taip |
| **Paskirtis** | Apžvalgos, įvertinimai |
| **Registracija** | Nemokama |

**GameRankings** – tinklalapis, kuriame talpinami tiek spausdintinių, tiek ir internetinių žaidimų apžvalgų sąrašai ir įverčiai, iš kurių išvedamas vidurkis. Tinklalapyje patalpinta virš 315 000 straipsnių, susijusių su daugiau kaip 14 500 žaidimų.

Tinklalapis įkurtas 1999 m. veiklą pradėjo 2000 m.

GameRankings priklauso bendrovei „CBS Interactive".

Vertinimų sistema
-----------------

GameRankings surenka ir patalpina recenzijų (apžvalgų) nuorodas (bet ne pačias recenzijas) iš kitų žaidimus vertinančių tinklalapių ar žurnalų ir išveda bendrą pasirinktų recenzijų vidurkį. Nors sąrašas gali talpinti šimtus apžvalgų nuorodų, vidurkiui išvesti naudojamos tik GameRankings nuožiūra atsirinktos apžvalgos. Tinklalapis visose apžvalgose naudoja procentinę balų sistemą tam, kad būtų lengviau išvesti vidurkį. Tačiau ne visi tinklalapiai naudoja tokią pačią balų sistemą (kai kurie skiria, pvz. 5 iš 10 balų arba naudoja raidinę sistemą), todėl GameRankings suvienodina vertinimo sistemas panaudodamas gana paprastą konversijos procesą.

Taip pat skaitykite
-------------------

* Metacritic
* MobyGames

Išnašos
-------

1. 1 2  GameRankings Help Archyvuota kopija 2017-10-22 iš Wayback Machine projekto.
2. ↑  „GameRankings". *PC Magazine*. 2003-03-25. Suarchyvuotas originalas 2008-05-12. Nuoroda tikrinta 2013-10-17.
*Šis straipsnis apie uždarąją akcinę bendrovę. Apie ant stačių kalvų statytus miestus skaitykite straipsnyje Akropolis.*

Akropolis Group|  |
| Komercinis pavadinimas | „Akropolis"„Akropole" |
| Forma | UAB |
| Pramonė | nekilnojamasis turtas |
| Įkurta |  Lietuva (2002 m. (2002 m.)) |
| Centrinė būstinė | Vilnius, Lietuva |
| Vietų skaičius | 5 |
| Aptarnaujama teritorija | Latvija, Lietuva |
| Svarbiausi darbuotojai | Direktorius Manfredas Dargužis |
| Pajamos | 49 mlrd. eurų (2017 m.) |
| Darbuotojų | 97 (2023 m.) |
| Holdingas | Vilniaus prekyba |
| Padaliniai | Vilnius, Kaunas, Klaipėda, Šiauliai, Ryga |
| Tinklalapis | Akropolis.EU, Akropolis.LT |

**Akropolis Group, UAB** (iki 2010 m. UAB „Akropolis grupė") – holdingo bendrovė, valdanti nekilnojamojo turto projektų vystymo ir nuomos paslaugų įmones Lietuvoje, Latvijoje.

Istorija
--------

2002 m. balandžio 26 d. Vilniuje atidarytas pirmasis prekybos ir pramogų centras „Akropolis".

Vilniaus „Akropolis" (2023)
2004 m. Vilniaus „Akropolis" buvo išplėstas ir tapo didžiausiu tokio pobūdžio objektu Baltijos šalyse. Po rekonstrukcijos plotas siekia beveik 110000 m². Veikia 243 parduotuvės, per 2013 m. apsilankė 15 mln. žmonių.

2005 m. atidarytas daugiau nei 76 000 m² ploto Klaipėdos „Akropolis", kuriame šiuo metu veikia 244 parduotuvės. Jame per 2013 m. apsilankė 11 mln. žmonių. 

2007 m. „Akropolis" atsidarė Kaune, bendras plotas yra per 81000 m², veikia 280 parduotuvės. Per 2008 m. aplankė 14,02 mln. lankytojų. 2008 m. Kauno „Akropolio" pastatus valdančios bendrovės akcijas įsigijo Vokietijos „Deka Immobilien GmbH". 

2009 m. pavasarį atidarytas „Akropolis" Šiauliuose (49519 m² bendro ploto). Jame įsikūrę 158 nuomininkai, per 2013 m. apsilankė 7 mln. lankytojų.

2019 m. balandį 98000 m² ploto „Akropole" atidarytas Rygoje. Statyba pradėta 2017 m. gegužę. Į projektą investuota beveik 180 mln. eurų.

Prekybos centrai
----------------

* Akropolis (Šeškinė), Vilnius
* Akropolis (Vingis), Vilnius
* Akropolis (Kaunas)
* Akropolis (Klaipėda)
* Akropolis (Šiauliai)
* Akropole (Riga) (Ryga)
* Akropole (Alfa) (Ryga)

* Vilniaus Akropolis (2022)Vilniaus Akropolis (2022)
* Vilniaus Akropolis (2006)Vilniaus Akropolis (2006)
* Kauno AkropolisKauno Akropolis
* Klaipėdos AkropolisKlaipėdos Akropolis
* Šiaulių AkropolisŠiaulių Akropolis

Išnašos
-------

|  |  |
| --- | --- |
|  | **Vikiteka: Akropolis Group** – vaizdinė ir garsinė medžiaga  |

1. ↑  „Vilniaus prekyba". *Vilniaus prekyba*. Suarchyvuotas originalas 2019-03-08. Nuoroda tikrinta 2019-03-07.
2. ↑
3. ↑
4. ↑
5. ↑  „Baigtas dešimtmečio projektas Rygoje – atidarytas „Akropole"". *Verslo žinios*. Nuoroda tikrinta 2019-04-07.
| Beržuvis |
| --- |
| Vieta | Švenčionių raj. Lietuvos vėliava Lietuva |
| Plotas | 0,133 km² |
| Kranto linijos ilgis | 2,48 km |
| 

Žemėlapis rodantis  vietą.Beržuvis

  |
| **Koordinatės** |  55°10′0″ š. pl. 26°11′25″ r. ilg.﻿ / ﻿55.16667°š. pl. 26.19028°r. ilg.﻿ / 55.16667; 26.19028Koordinatės: 55°10′0″ š. pl. 26°11′25″ r. ilg.﻿ / ﻿55.16667°š. pl. 26.19028°r. ilg.﻿ / 55.16667; 26.19028 |

**Beržuvis** – ežeras rytų Lietuvoje, Švenčionių rajone, 4 km į šiaurę nuo Švenčionių, į rytus nuo Vilniaus-Zarasų kelio, Sirvėtos regioniniame parke. Ilgis šiaurės – pietų kryptimi 0,68 km, plotis – iki 0,35 km. Altitudė 192,6 m. Ežero dubuo rininės kilmės. Krantai sausi, aukšti, tik šiaurinis krantas žemas, užpelkėjęs. Kranto linija labai vingiuota, šiaurėje yra įsiterpęs didelis pusiasalis, kuriame įrengta Beržuvio stovyklavietė. Ežerą supa Beržuvio miškas. Ežeras pasiekęs subrendimo stadiją, nenutekantis, priklauso Ilgio ežero baseinui (Žeimenos upės baseinas).

Prie Beržuvio ežero įsikūręs Beržuvio kaimas. Pietrytinėje pakrantėje yra Beržuvio poilsiavietė.

Šaltiniai
---------

1. ↑  Algirdas Stanaitis. *Beržuvis*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 240